Uurijad leidsid, et 39% kaasadest pageb regulaarselt magama teise tuppa, et vaikust saada, ja iga üheksas paar magab norskamise tõttu pidevalt eraldi.  Suurbritannias tehtud ja 2500 täiskasvanut hõlmanud uuringust selgus, et 39%  inimestest kaotab norskava kaasa tõttu igal ööl keskmiselt 1,5 tundi uneaega, mis teeb aastas peaaegu 23 päeva. Oma partneri tõttu ei saa korralikult magada 24% mehi ja 41% naisi.  Eksperdid hoiatavad, et tugev norskamine on omane uneapnoele, haiguslikule seisundile, mil hingamisteede lõtvumise tagajärjel tekib hingamisseisak. Pidevalt häiritud uni muudab väsinuks ja vähendab keskendumisvõimet ning võib suhtele ka destruktiivselt mõjuda. Norskamine ja uneapnoe on rohkem levinud ülekaaluliste ja alkoholiga  liialdavate inimeste seas, seega võib sümptomeid vähendada kaalust allavõtmise ja alkoholikoguste piiramisega.    Allikas: Daily Mail